
RAJONO SAVIVALDYBĖS ADMINISTRACIJIOS BENDROJO SKYRIAUS  VYRESNIOJO SEKRETORIAUS PAREIGYBĖS APRAŠYMAS

I SKYRIUS
PAREIGYBĖ

1. Rajono savivaldybės administracijos  Bendrojo skyriaus  (toliau – skyriaus) vyresniojo sekretoriaus pareigybė yra  II įstaigų grupės.
2. Pareigybės lygis – B.
3. Pareigybės paskirtis – įgyvendinti skyriaus kompetencijai priklausančias funkcijas asmenų aptarnavimo „Vieno langelio“ principu,  dokumentų valdymo, archyvavimo srityse
4. Pareigybės pavaldumas – vyresnysis sekretorius tiesiogiai  pavaldus skyriaus vedėjui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip  aukštesnįjį  išsilavinimą ar specialųjį vidurinį išsilavinimą, įsigytą iki 1995 metų.
5.2. būti susipažinusiam su Lietuvos Respublikos įstatymais, Vyriausybės nutarimais, kitais teisės aktais, reglamentuojančiais vietos savivaldos institucijų veiklą;
5.3. gerai žinoti Asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisykles, Dokumentų rengimo, Dokumentų tvarkymo ir apskaitos taisykles;
5.4. išmanyti tarnybinio protokolo reikalavimus, dalykinio bendravimo taisykles;
5.5. mokėti dirbti kompiuteriu (Microsoft Office programų paketu);
5.6.  mokėti naudotis biuro technika ir ryšio priemonėmis.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. Priima rajono savivaldybės tarybos, mero ir administracijos korespondenciją, gaunamą raštu, paštu, savivaldybės elektroniniu paštu, elektroninių paslaugų pristatymo būdu, atlieka pirminį jos tvarkymą, nustatyta tvarka užregistruoja fizinių asmenų prašymus Dokumentų valdymo sistemoje.
6.2. Palaiko ryšį tarp savivaldybės vadovybės ir administracijos struktūrinių padalinių sprendžiant įvairius administracijos vidaus darbo klausimus.
6.3. Dalyvauja savivaldybės Dokumentų ekspertų komisijos veikloje.
	6.4. Organizuoja mero potvarkių, administracijos direktoriaus įsakymų veiklos ir turto valdymo klausimais registravimą, skelbimą interneto svetainėje,  tvarkymą ir apskaitą, saugo šių dokumentų rengimo dokumentus, kiekvieną mėnesį ir ketvirtį teikia juos Vyriausybės atstovo tarnybai Marijampolės apskrityje.
	6.5. Vadovaujantis Asmenų prašymų nagrinėjimo ir jų aptarnavimo viešojo administravimo įstaigose ir kituose viešojo administravimo subjektuose taisyklių patvirtinta tvarka, priima lankytojus, informuoja apie juos merą, administracijos direktorių, savivaldybės kontrolierių, jų pavaduotojus, kitus valstybės tarnautojus bei darbuotojus, dirbančius pagal darbo sutartis.
      6.6. Organizuoja svečių, delegacijų, atvykstančių pas administracijos direktorių, direktoriaus pavaduotoją, priėmimą.
      6.7. Priima ir perduoda informaciją telefonu, faksu bei elektroniniu būdu.
6.8. Organizuoja informacijos rinkimą apie teikiamų administracinių bei viešųjų paslaugų stebėsenos rodiklius ir teikia ją suinteresuotoms šalims.
      6.9 Parengia savivaldybės sales posėdžiams ir kitiems renginiams, koordinuoja salių užimtumą.
      6.10. Rengia siunčiamų dokumentų suvestinę ir atsako už dokumentų išsiuntimą, pristatydamas laiškus į  AB Lietuvos paštas Šakių paštą.
	6.11. Sudaro rajono savivaldybės administracijoje esančių bylų dokumentacijos planą ir dokumentų registrų sąrašus, bylų  suvestinę lentelę.
	6.12. Tvarko skyriaus archyvinę medžiagą, ruošia saugojimui.
	6.13. Sudaro bylų apyrašus ir teikia derinti Marijampolės apskrities archyvui per Elektroninio archyvo informacinę sistemą.
       6.13. Vykdo kitus nenuolatinio pobūdžio su skyriaus funkcijomis susijusius pavedimus tam, kad būtų pasiekti rajono savivaldybės administracijos strateginiai tikslai.

			                   	 	 IV. SKYRIUS
                                        		ATSAKOMYBĖ

7. Šias pareigas vykdantis darbuotojas atsako:
7.1. už Lietuvos Respublikos įstatymų ir kitų teisės aktų laikymąsi, šiame pareigybės aprašyme nurodytų funkcijų  ir pareigų tinkamą vykdymą ir pavestų užduočių atlikimą laiku.
7.2. už netinkamą pareigų vykdymą įstatymų nustatyta tvarka.
                                             _______________________

